Foto: novinky.cz Taniqli rejissyor Milosh Forman AQShda 86 yoshida vafot etdi, deb xabar qilmoqda The Hollywood Reporter. Rejissyorning o‘limi haqida Chexiyaning Novinky nashriga uning rafiqasi ham xabar bergan. «U xotirjam holda ketdi, har doim oilasi va eng yaqin do‘stlari uning yonida bo‘ldi», - deya aytib o‘tgan u. Forman eng yaxshi rejissura uchun «Oskar»ni ikki marta qo‘lga kiritgan, uchta Oltin Globus va BAFTA mukofotiga sazovor bo‘lgan. U «Kakku uyasi ustidan uchib o‘tayotib», «Amadey», «Valmon» va boshqa filmlarni suratga olgan. Rejissyor uch marta uylangan, uning to‘rt nafar farzandi bor.